46. dodjela Oscara
46. dodjela Oscara je održana 2. aprila 1974. u dvorani Dorothy Chandler Pavillion u Los Angelesu. Vodili su je John Huston, Diana Ross, Burt Reynolds i David Niven. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1973. godine. 

Kao i kod još nekoliko dodjela u to vrijeme, među nominiranim ostvarenjima su dominirala ostvaranje tzv. Novog Hollywooda što se odrazilo i na veliki broj filmova koji uživaju veliki ugled, ali su se isticali i komercijalnim upsjehom. Najvećim favoritima su bili nostalgična kriminalistička komedija The Sting i uznemirujući horor film Egzorcist; na kraju je pobjedu odnio The Sting. Julia Philips je kao producentica postala prva žena kojoj je udijeljena ta nagrada.

Ceremonija se istakla i time da je Oscar za najbolju sporednu glumicu osvojila Tatum O'Neal, kćer popularnog glumca Ryan O'Neal, i to za ulogu u filmu Mjesec od papira, gdje je nastupila sa ocem; u trenutku dodjele nagrade je imala 10 godina i 148 dana, što je dan-danas čini najmlađom dobitnicom u historiji nagrade Oscar. Nasuprot tome, njen kolega John Houseman je Oscar za najboljeg sporednog glumca (za ulogu u filmu The Paper Chase, osvojio u dobi od 71 godinu time je stvoren tada rekordna razlika u dobi dobitnika glumačkih Oscara. Ceremonija je u potpunosti bila posvećena legendarnom hollywoodskom producentu Samuela Goldwynu, koji je nekoliko mjeseci ranije bio preminuo u dobi od 95 godina, a što je jedini takav slučaj u historiji Oscara.

Ceremonija se, pak, danas pamti po jednom od najživopisnijih incidenata u historiji Hollywooda i zabavne industrije uopće. U trenutku kada je voditelj David Niven najavljivao Elizabeth Taylor pred dodjelu Oscara za najbolji film, na pozornicu je iznenada gol utrčao Robert Opel i publici pokazao znak mira; to je kasnije objasnio nastojanjem da publici skrene pažnju na prava homoseksualaca. Niven se, međutim, tom prilikom brzo snašao i na taj ispad reagirao šaljivom primjedbom "Taj čovjek će nasmijati ljude jedino ako se svuče i pokaže koliko mu je malen potencijal". Postoje navodi, pak, da je cijeli incident bio isplanirao producent Jack Haley Jr. kao reklamni trik.

Nagrade 

Pobjednici su navedeni prvi i označeni podebljanim slovima.

Najavljivači i izvođači

Najavljivači
Prema redoslijedu najave, odnosno izvedbe.

Izvođači

Broj nagrada i nominacija

Sljedeći filmovi su dobili višestruke nominacije:
10 nominacija: The Exorcist i The Sting
6 nominacija: The Way We Were
5 nominacija: American Graffiti, Cries and Whispers i A Touch of Class
4 nominacije: Paper Moon
3 nominacije: Cinderella Liberty, The Last Detail, Paper Chase, Save the Tiger i Tom Sawyer
2 nominacije: The Day of the Dolphin, Jonathan Livingston Seagull, Last Tango in Paris, Serpico i Summer Wishes, Winter Dreams

Sljedeći filmovi su dobili višestruke nagrade.
7 pobjeda: The Sting
2 pobjeda: The Exorcist i The Way We Were

Izvori

Vanjske veze
 The 46th Annual Academy Awards Synopsis at IMDb
 The Life of Oscar Streaker, Robert Opel @WFMU

46
Oscari